กลุ่มค้าปลีก : 4Q22 ไตรมาสที่ดีที่สุดของปี
19 มีนาคม 2566

กลุ่มค้าปลีก : 4Q22 ไตรมาสที่ดีที่สุดของปี
กำไรสุทธิรวม 4Q22 ของผู้ค้าปลีกทั้ง 7 บริษัทที่เราวิเคราะห์อยู่ที่ 1.27 หมื่นลบ. ลดลง 43% YoY แต่เพิ่มขึ้น 30% QoQ สอดคล้องกับที่เราคาดไว้ หากไม่รวมรายการพิเศษ กำไรปกติรวมอยู่ที่ 1.22 หมื่นลบ. (+5% YoY และ +23% QoQ)
จากทั้ง 7 บริษัท CRC รายงานกำไรสุทธิที่แข็งแกร่งที่สุดใน 4Q22 โดยเพิ่มขึ้น 40% YoY และ 182% QoQ ตามมาด้วย BJC ที่กำไรสุทธิเติบโตขึ้น 18% YoY และ 75% QoQ ขณะที่ DOHOME รายงานกำไรสุทธิที่อ่อนแอที่สุดใน 4Q22 ด้วยผลขาดทุนที่ 51 ลบ. จากกำไรที่ 333 ลบ. ใน 4Q21 และ 50 ลบ. ในไตรมาส 3Q22
ผลประกอบการโดยรวมออกมาคละกัน
จากทั้ง 7 บริษัทในกลุ่มที่เราวิเคราะห์อยู่ มี 3 บริษัท ได้แก่ BJC, HMPRO และ MAKRO ที่รายงานกำไรสุทธิออกมาสอดคล้องกับที่เราคาดไว้ ขณะที่ผู้ค้าปลีกสินค้าตกแต่งบ้าน 2 บริษัทอย่าง DOHOME และ GLOBAL และ CPALL ต่างรายงานกำไรสุทธิที่ต่ำกว่าคาดใน 4Q22 จากอัตรากำไรขั้นต้น (GPM) ที่น้อยกว่าคาดและค่าใช้จ่ายในการดำเนินงานที่สูงกว่าคาด ขณะที่ CRC กลับรายงานกำไรสุทธิที่ดีเกินคาดใน 4Q22 จาก GPM ที่แข็งแกร่งและการควบคุมค่าใช้จ่าย SG&A ที่ดี
การท่องเที่ยวฟื้นตัวขึ้น
การท่องเที่ยวที่ฟื้นตัวขึ้นคาดจะหนุนการเติบโตเชิง YoY ใน 1Q23 แต่คาดยอดขายอ่อนตัวลง QoQ จากช่วงโลว์ซีซั่น อัตราเติบโตเฉลี่ยของยอดขายสาขาเดิม (SSSG) เฉลี่ยในเดือน ม.ค. - ก.พ. อยู่ที่ราว 3.5% หนุนจากจำนวนนักท่องเที่ยวที่กลับเข้ามาและการบริโภคในประเทศที่ฟื้นตัวขึ้นตามกิจกรรมเศรษฐกิจที่มากขึ้น อย่างไรก็ดี เราคาดว่ายอดขายปลีกจะลดลงตามฤดูกาลในเชิง QoQ ในไตรมาส 1 หากไม่รวมยอดขายวัสดุก่อสร้างซึ่งจะสูงขึ้นในช่วงไฮซีซั่นในไตรมาส 1 SSSG ช่วง ม.ค. - ก.พ. ของผู้ค้าปลีกสินค้าจำเป็น (BJC, CPALL และ MAKRO) อยู่ที่ 7% และของ CRC อยู่ที่ราว 12% ขณะที่ SSSG QTD ของผู้ค้าปลีกสินค้าตกแต่งบ้าน (HMPRO, DOHOME และ GLOBAL) ติดลบอยู่ที่ราว 2.8% จากผลกระทบจากฐานในเชิง YoY
แนวโน้มปี 2566 ของกลุ่มค้าปลีก
เราคาดว่ากำไรสุทธิรวมในปี 2023 ของทั้งกลุ่มจะขยายตัวขึ้น 26% หรือเทียบเท่า 5.5 หมื่นลบ. หนุนจากยอดขายที่คาดเติบโตขึ้น 12% YoY และ GPM ที่เพิ่มขึ้น 30bps อย่างไรก็ดี เราคาดว่าค่าใช้จ่ายในการดำเนินงานและต้นทุนทางการเงินที่เพิ่มขึ้นจะฉุดความสามารถในการทำกำไร
เราคาดว่า MAKRO จะรายงานการเติบโตที่มากที่สุดในกลุ่มผู้ค้าปลีกสินค้าจำเป็นจากค่าใช้จ่ายดอกเบี้ยที่ลดลงและผลการดำเนินงานของไฮเปอร์มาร์เก็ตที่ดีขึ้นขณะที่คาด DOHOME จะรายงานการฟื้นตัวที่แข็งแกร่งที่สุดในกลุ่มผู้ค้าปลีกสินค้าตกแต่งบ้านจากราคาเหล็กที่ฟื้นตัวขึ้นและไม่มีรายการผลขาดทุนจากความเสียหายจากน้ำท่วม
มุมมอง KS
เราคงมุมมองบวกต่อกลุ่มพาณิชย์และคงคำแนะนำ “ซื้อ” ทั้ง 7 บริษัทในกลุ่มที่เราวิเคราะห์อยู่ ได้แก่ BJC, CPALL, CRC, DOHOME, HMPRO, GLOBAL และ MAKRO เราเลือก CPALL และ DOHOME เป็นหุ้นเด่นของเรา
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #Commerce